
7 
1 я 7 Р Rex Nebular 


and the Cosmic 
Gender-Bender 


ТОР GAMES 


"Тор Games" започва пътя си като 
рубрика в специализираното 
списание “Computer” през 1999 
голина. Постепенно увеличава 
обема си и през 1995 става 
самостоятелно приложение към 
списанието. 


Именно тук се кове българската 
гейм журналистика. Голяма част 
от авторите в "Тор Games" 

в послелствие съзлават и пишат 
B “PC Mania" и "PC Club". 


За целите на проекта “Лазарус”, 
всеки брой е опакован с корица 


в съвременен стил. 


Приятно четене! 


Rex Nebular and 
the Cosmic Gender- 
Bender 


The MicroProse iiti Group 


: Графика: 90% 
· Звук: 60% 
Оригиналност: 80% 
Удоволствие: 90% 


О PC/XT E АТ286 BN AT386 
O ЕСА Ш УСА O SuperVGA 
W SoundBlaster gi AdLib E Roland 
Ш Клавиатура W Мишка Ш Джойстик 


640 Кбайта 
13 Мбайта 


| Минимална памет 
Дисково пространство 


"—— отново е на линия, HO този път тотал- 
но изненада своите почитатели. Защото тази игра 
не е симулационна, а си е съвсем, ама съвсем 


приключенска. По всичко личи, че MicroProse се- 


риозно са решили да 
обезпокоят Sierra B об- 
ластта на научно-фантас- 
тичните приключения, кь- 
дето се подвизава небе- 
зизвестният Роджър Уил- 
ко. Само че в случая ге- 
роят се казва Рекс Небю- 
nap, a Space Quest V ряпа 
да яде пред taan игра n аз, 
съвсем без бой, си призна- 
вам, че се попрестарах в 
предишния брой, когато 

ви го представих. 

И така, да си дойдем на 
думата. Малък космически 
кораб се появява близо до 
частен астероид. След ефек- 
тно кацане от него изскачате 
вие, т.е. Рекс Небюлар. Стис- 
нал здраво в двете си ръце 
амфора, той влиза в един ка- 
бинет. Рекс е изпълнил своето поръчение. Изклю- 
чително ценното произведение на изкуството е 
доставено. И понеже мъжът, който е поръчал ва- 
зата, е много любопитен, на Рекс се налага да 
разкаже историята си: „Лесно открих планетата, 
всъщност твърде лесно..“. И за да оправдае всич- 
ките му подозрения, изведнъж се появява боен 
кораб, който решава, че Рекс е нарушител и за- 
почва да го обстрелва. Оказва се, че този кораб 
се управлява само от жени, така че Рекс скоро 
разбира, че всякакви преговори са невъзможни. 
Почти напълно повреден, корабът му се забива в 
атмосферата на планетата и успява „да кацне“ на 
дъното на метеоритен кратер, пълен с вода. Като 
че ли доста неща му се събраха на главата: амфо- 
рата, за която му бяха казали, че е фасулска 
работа да я донесе; странният кораб, воден от 
мадами, и на всичкото отгоре онова апетитно пар- 


че на плажа, което обаче не пропусна да го пооб- 


стреля с бластера си. 
В случая няколкото 
метра вода над кора- 
ба са си съвсем на 
мястото. И понеже 
това е най-голямото 
струпване на непри- 
ятности на едно мяс- 
то, вие ще трябва да 
се оправяте с тях, т.е. 
играта започва оттук. 

А сега да се вър- 
нем на въпроса за 


дамите, които населяват плане- 
та. Рекс е доста озадачен от тях- 
ното поведение, защото някои 
от тях го стрелят, а други съвсем 
откровено се опиват да го пре- 
лъстят (дори успяват). Но преди 
да се оставите да ви прелъстят, 
трябва na измькнете доста ин- 
формация от въпросната мада- 
ма, за да можете да се ориенти- 
рате в обстановката. Та на тази 
планета е имало война между 
половете и „слабият“ пол е удър- 
жап победа. Мъжете са си били 


съвсем добре, докато група фе- 
министки откриват способ вре- 
менно да си променят пола, кол- 
кото да се поддържа населени- 
ето, и решават, че нямат нужда 
от мъжете. Сами преценете как- 
ви са били шансовете на мъжете 
- направо нулеви. 

Цялата игра е изпълнена с не- 
вероятно чувство за хумор. Той 
се усеща още в началото, когато 
поразгледате внимателно кос- 
мическия кораб на Рекс - с пар- 
ния хипердвигател, с огледало- 


то за обратно виждане, с ками- 
ната, която създава уют с каби- 
ната ит.н. 

За разлика or Space Quest У, 
който се минава за един ден, 
тази игра ще ви отнеме доста 
повече време, защото ви предс- 
тоят много изпитания, които ни- 
как не са лесни. Ще се наложи 
да се вмъкнете в базата на ло- 
шите мадами, да я унищожите, 
дори с цената на смяна на пола, 
т.е. да станете жена, но това е 
само временно, разбира се. 
Чрез телепорти ще попаднете и 
в полуразрушения град на мъ- 
жете, където трябва да откриете 
информация за амфората, да на- 
мерите самата амфора и да из- 
летите с единствения що-годе 
изправен кораб, който можете 
да откриете на планетата. Не 
става дума за кораба, с който 
сте пристигнали и който остава 
за вечни времена на дъното на 
кратера. Ако успеете да излети- 
те и вече сте забравили начало- 
то, корабът, който ви посрещна 
с изстрели, е на своя боен пост. 


Той е последното ви голямо из- 
питание. 

Аниматорите на тази игра са 
използвали един нов и доста 
скъп метод за вкарване на ани- 
мираните изображения. Чрез 
тримерно сканиране (ротоско- 
пинг) те са успели да постигнат 
невероятно тримерно усещане. 
След като си поиграете малко и 


видите многобройните кадри, с 
които се постига тази толкова 
ефектна анимация, ще разбере- 
те защо играта заема 13 Мбайта 
дисково пространство. Графика- 
та и анимацията са супер и 
единственият, но не много го- 
лям, кусур на тази игра е музи- 
ката, която на места никак не 
подхожда на веселия нрав на 
Рекс. 

И така Роджър Уилко си има 
вече един много сериозен съ- 
перник в лицето на Рекс Небю- 
лар. Но от оформилото се съпер- 
ничеството ще спечелят само 
почитателите на този род прик- 
лючения. 

Най-сетне, след толкова 
напъни, идеята, че от компю- 
търните игри може да се нап- 
равителевизионно шо у, успя 
да пробие в изградилата ан- 
тикомпютърна стена Нацио- 
нална телевизия. С тазитеж- 
каи отговорна задача се на- 
гърби отново редакцията 
„Електронна къща“, която в 
момента прави предаването 
„Конкуренция“.. Но „Конку- 
ренция“ е едно, а „ДУЕЛ“ ще 
бъде съвсем друго. Защото там ще има 
само игри, и то само компютърни игри. 
„Само: ли казах? Впрочем и това не е 
никак малко. Но стига съм се превъзна- 
сял, ами да се приземя, както призовава- 
ше една известна преди време личност, и 
да обясня с думи прости, за какво става 
дума. 

„ДУЕЛ“ ще бъде телевизионно състе- 
зание или по-скоро няколко състезания, 
събрани в едно предаване. Първото ще 
бъде „ДУЕЛ-ЕКШЪН“. B него ще има два 
етапа. В първия етап жребий между при- 
състващите зрители ще определи някол- 
ко от тях, които ще се надиграват на ду- 
зина компютърни игри на принципа на 
елиминирането. В края на този етап ще 
остане само зрителят, успял да победи 
всички участници. Тук започва вторият 
етап. В него на победителя предстоят ня- 
колко доста по-тежки задачи, аименно да 
събере колкото се може повече точки от 
майсторите. Всеки един от тях владее до 
съвършенство една определена играи ще 
се стреми да разгроми претендента. След 
играта с майсторите се сумират всички 
точки, които претендентът е спечелил. С 
тях той попада в годишната класация на 
„ДУЕЛ“. Накрая първенците от тази кла- 
сация ще играят всеки срещу всеки, за да 
бъде определен „Майсторът на годината“. 
С една дума, колкото повече точки, тол- 
кова по-добре, защото стойността на Har- 
радите е в точки, с които състезателят 
може да си „купи“ нещо доста ценно, бла- 
годарение на това, че се е забавлявал 
добре. 

„ДУЕЛ-ЕКШЪН“ e за зрителите с бьр- 
зи реакции. А ако предпочитате да рабо- 
тите повече с ума си, отколкото с ръцете 
си, за вас е състезанието „ДУЕЛ-МИ- 
СЪЛ“. В него състезателите няма да иг- 
раят един срещу друг. Техен съперник e 
компютърът. Но това е само на пръв пог- 
лед. Всички състезатели ще стартират 
при равни начални условия. Ще играят на 
една и съща игра едновременно, всеки на 
свой компютър и няма да им е позволено 
да възстановяват записано преди това 
състояние на играта. Сега остава да ка- 
жем и коя е играта. Това е абсолютният 
хит сред симулационния софтуер - играта 
„CIVILIZATION“ („Цивилизация“), за която 
писахме подробно в Computer 9/92. Зри- 
телите, които искат да се включат в 
„ДУЕЛ-МИСЪЛ“, трябва предварително 
да са „цивилизирали“ и да донесат със 
себе си файла, съдържащ най-високото® 
класиране, което са постигнали. По тези 
файлове ще бъдат определени тези от 
тях, които ще играят в ДУЕЛ-МИСЬЛ". И 
понеже началните условия ще бъдат едни 
и същи, победител ще бъде този, който се 
справи най-добре с компютъра. Сигурно 


запознатите с играта вече се чудят. Как 


тези от телевизията ще успеят 
да набутат игра, която се иг- 
рае с часове, в едно 30-минут- 
но предаване? Ами много 
просто. ДУЕЛ-МИСЬЛ" ще се 
заснема предварително, т.е. 
играчите трябва да имат воля- 
та M търпението да изиграят no 
една „Цивилизация“ без пре- 
късване, като във. възловите 
моменти от играта ще бъдат 
правени кратки репортажи. 
След това тези репортажи ще 
бъдат вмъкнати в предаването под форма- 
та на „преки“ включвания. Така че само да 
има желаещи (в което не се по - 
няма проблеми. igi 

Karo разберете, чев дъното на „ДУЕЛ 
съм пак аз, Стоян Халкалиев, ще си каже- 
те: „Този няма начин да не си набута лю- 
бимата на всички компютърни запалян- 
ковци рубрика TOP GAMES в това преда- 
ване“. И ще бъдете прави. Наистина е 
предвидена такава рубрика и в нея ще се 
чува не само моето мнение, аи на други 
колеги, които имат желание да го изразят. 

Водени от съвсем патриотични чувст- 

ва, освен класация на чуждестранни игри, 
ще обявим и първата българска класация 
в тази област. Така че дерзайте, ентуси- 
асти. Вашият труд няма да остане незабе- 
лязан. Във всяко предаване ще се предс- 
тавя по една българска игра, а на края на 
годината - класация. 
„уКазаното дотук далеч не изчерпва 
всичко, което сме замислили за „ДУЕЛ“. 
Но ако ви хрумне някоя щура идея, Bep- 
нага ни се обадете, без да ви пука, че 
някой може да се е сетил преди вас. 

И накрая поканвам ВАС - невероят- 
ните почитатели на компютърните иг- 
ри, да участвате в нашето предаване, 
защото ВИЕ ще направите от „ДУЕЛ“ 
едно истинско шоу. 


Очакваме ви на адрес: 

4000 Пловдив, ул. Найден Геров 8 
Редакция „Електронна къща“ 

за предаването „ДУЕЛ“ 

тел. (032) 23-89-29 


СТОЯН ХАЛКАЛИЕВ 


